2020. január 9-én a szerb műsorsugárzó bejelentette, hogy a trió bekerült a következő szerb nemzeti döntőbe az Eurovíziós Dalfesztiválra, a Beovizijába. Dalukat február 6-án tették közzé. A válogatóműsor alatt a február 29-i elődöntőben léptek fel, ahol a zsűritől és a nézőktől is maximális pontot kaptak, így továbbjutottak a március 1-i döntőbe. Daluk másodikként hangzott el az adás során. A szavazáson a döntőben ismét maximális pontot kaptak a zsűritől és a nézőktől, így ők képviselhetik Szerbiát a 2020-as Eurovíziós Dalfesztiválon, daluk először a május 14-i második elődöntő első felében fog elhangzani.